**Henck Alphonsus Eugène Arron** (Paramaribo, 25. travnja 1936. – Alphen aan den Rijn, 4. prosinca 2000.), surinamski političar i utjecajna ličnost surinamske politike u periodu sticanja nezavisnosti. Arron je po struci bio bankar, a kao član Narodne stranke postao je 1973. godine premijer te je bio na čelu vlade u trenutku sticanja nezavisnosti 1975. godine, kao posljednji kolonijalni i prvi surinamski premijer. Svrgnut je u Bouterseovom puču 1980. godine te je 1981. godine oslobođen, nakon čega se vratio bankarstvu. Godine 1988. ponovo se aktivirao u politici, ovoga puta kao potpredsjednik Surinama, ali je već dvije godine kasnije ponovno svrgnut u novom Bouterseovom puču.

Arron se rodio u Paramaribu 1936. godine te se školovao za bankara u Nizozemskoj. Nekoliko je godina radio za Amsterdamsche Bank, nakon čega se vratio u Surinam i također radio u bankarskom sektoru. Godine 1961. pridružio se Narodnoj stranci, a 1970. godine postao je njezin predsjednik. Tri godine kasnije, njegova koalicija pobijedila je na izborima, a on je 24. prosinca 1973. godine postao premijer Surinama. U tom je svojstvu vodio pregovore za potpunu nezavisnost Surinama, našavši podršku u nizozemskoj PvdA, koja je što prije htjela riješiti pitanje surinamske nezavisnosti. U veljači 1974. godine, Arron je javno obznanio kako će Surinam tražiti nazavisnost do kraja 1975. godine, što je odjeknulo u javnosti jer Arron nije imao većinsku podršku u Surinamu za takvu odluku. No, neovisno o tome, Surinam je 25. studenog 1975. godine službeno postao nezavisna država.

Međutim, period nakon stjecanja nezavisnosti obilježen je društvenim nemirima, gospodarskom krizom i optužbama za korupciju, koje su primarno pogađale Arronovu vladu. Arron je 1977. godine ponovo pobijedio na izborima, međutim optužen je za izbornu prijevaru, što je dodatno pogoršalo krizu. U prvim godinama od nezavisnosti, gotovo trećina populacije Surinama emigrirala je u Nizozemsku. Ubrzo se Arron morao suočiti i s problemima u oružanim snagama, čiji su se pripadniri žalili na korupciju i niske plaće. Međutim, Arron je odbio pregovarati s voditeljima pobune te ih je dao uhapsiti, a pred sudom su se trebali pojaviti 26. veljače 1980. godine, netom prije izbora koji su bili zakazani za ožujak. Međutim, 25. veljače 1980. godine, Dési Bouterse izveo je vojni udar, svrgnuo legalno izabranu vlast i dao zatvoriti Arrona. No, Arron je pušten već 1981. godine te je ubrzo imenovan predsjednikom Surinamske narodne kreditne banke.

Nakon pritiska koji su na Boutersea 1987. godine izvršile Ujedinjene nacije, Francuska, Nizozemska i Sjedinjene Države, vojna je vlast popustila i u Surinamu je ponovo uvedena demokracija. Arron je 1988. godine izabran za potpredsjednika Surinama u mandatu Ramsewaka Shankara, služivši od 25. siječnja 1988. godine do 24. prosinca 1990. godine, kada je njihova vlada ponovno pala u vojnom udaru koji je organizirao Bouterse. Arron se tada konačno povukao iz politike. Godine 2000. Kraljevski institut za Trope pozvao ga je u Nizozemsku na panel povodom 25 godina surinamske nezavisnosti. Umro je 4. prosinca 2000. godine u kući svoga brata u Nizozemskoj od posljedica srčanog udara.

Vanjske veze
------------

* 

* Wikimedia Commons ima još multimedijalnih datoteka vezanih za: ***Henck Arron***

| * p
* r
* u
Premijeri Surinama |
| --- |
| Nizozemska uprava (1949–1975) | 

|  |  |
| --- | --- |
| Nizozemska Surinam | 
* Julius Caesar de Miranda (1949–1951)
* *Jacques Drielsma* (1951)
* Jan Buiskool (1951–1952)
* Adriaan Alberga (1952)
* *Archibald Currie* (1952–1954)
* Archibald Currie (1954)

 |
| Surinam Surinam | 
* Archibald Currie (1954–1955)
* Johan Ferrier (1955–1958)
* Severinus Desiré Emanuels (1958–1963)
* Johan Adolf Pengel (1963–1969)
* *Arthur Johan May* (1969)
* Jules Sedney (1969–1973)
* Henck Arron (1973–1975)

 |

 |  |
|  Surinam (1975–1988) | 
* Henck Arron (1975–1980)
* Henk Chin A Sen (1980–1982)
* Henry Neijhorst (1982)
* Errol Alibux (1983–1984)
* Wim Udenhout (1984–1986)
* Pretaap Radhakishun (1986–1987)
* Jules Wijdenbosch (1987–1988)

 |
| *Italik* označaja v.d. premijera. |


| * p
* r
* u
Potpredsjednici Surinama |
| --- |
| 
* Henck Arron (1988–1990)
* Jules Wijdenbosch (1991)
* Jules Ajodhia (1991–1996)
* Pretaap Radhakishun (1996–2000)
* Jules Ajodhia (2000–2005)
* Ramdien Sardjoe (2005–2010)
* Robert Ameerali (2010–2015)
* Ashwin Adhin (2015–2020)
* Ronnie Brunswijk (2020–*danas*)

 |  |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 289081524
* LCCN: n2016012849
* ISNI: 0000 0003 9463 1104
* GND: 106539862X

 |